
RESPUBLIKINĖS IKIMOKYKLINIO IR PRIEŠMOKYKLINIO AMŽIAUS
VAIKŲ KŪRYBINIŲ DARBŲ PARODOS „SKIRTUKAS“ 
NUOSTATAI

I SKYRIUS
BENDROSIOS NUOSTATOS

1. Respublikinės ikimokyklinio ir priešmokyklinio amžiaus vaikų kūrybinių darbų parodos „Skirtukas“ (toliau – Parodos) nuostatai reglamentuoja projekto tikslus, uždavinius, dalyvius, organizavimo tvarką, terminus ir autorių apdovanojimą.
2. Paroda skirta paminėti Pasaulinę knygos ir autorių teisių dieną.
3. Parodą organizuoja Klaipėdos lopšelio – darželio „Šaltinėlis“ direktorė Liudmila Danielevičienė, direktoriaus pavaduotojos ugdymui Rima Arnašienė ir Astra Paldavičienė, priešmokyklinio ugdymo mokytoja Greta Meletienė, logopedė Daiva Mikalauskienė (toliau – Organizatorius).
4. Parodos nuostatai skelbiami Klaipėdos lopšelio – darželio „Šaltinėlis“ internetinėje svetainėje https://www.saltinelisklaipeda.lt/ bei Facebook grupėje „Auklėtoja auklėtojai“.

II SKYRIUS
TIKSLAI IR UŽDAVINIAI

5. Parodos tikslas – ugdyti vaikų kultūrinį sąmoningumą, kūrybiškumą, skatinant jų domėjimąsi knygomis per meninę veiklą, kuriant knygų skirtukus.
6. Uždaviniai:
6.1. skatinti vaikų saviraišką, fantaziją, išradingumą ir kūrybinius gebėjimus įvairiomis meninėmis priemonėmis – kuriant skirtuką;
6.2. smulkiosios ir stambiosios motorikos lavinimu stimuliuoti kalbos centrų veiklą;
6.3. sudaryti sąlygas vaikų meninės, kūrybinės saviraiškos sklaidai;
6.4. skatinti vaikų tarpusavio bendradarbiavimą, plėtoti ikimokyklinio ugdymo įstaigų bendruomenės narių bendradarbiavimą;
[bookmark: _GoBack]6.5. sukurti kūrybinių darbų virtualią knygą.

III SKYRIUS
DALYVIAI

7. Virtualios Parodos dalyviai – ikimokyklinio ir priešmokyklinio ugdymo įstaigų ugdytiniai, jų tėvai, mokytojai, logopedai.

IV SKYRIUS
ORGANIZAVIMO TVARKA, APDOVANOJIMAI

8. Parodos trukmė: nuo 2025 m. kovo 17 d. iki 2025 m. balandžio 30 d.
9. Parodos dalyviai užpildo internetinę dalyvio anketą iki 2025 m. balandžio 30 d. Nuoroda: https://docs.google.com/forms/d/e/1FAIpQLSeTUEAYLdSz89QV3lhtLDNNqKciWA96JnzYh5jAC4792ol8-Q/viewform?usp=dialog
10. Ugdytiniai kartu su mokytojais, mokytojų padėjėjais, pagalbos mokiniui specialistais kuria skirtuką skirtą paminėti pasaulinę knygos ir autorių teisių dieną.
11. Priemones, medžiagas, atlikimo techniką renkasi patys kūrėjai.
12. Parodai pateikiami individualūs arba kolektyviniai kūrybiniai darbai.
13. Galutinis rezultatas – skirtukas.
14. Darbus fiksuoja nuotraukose ir 1-4 nuotraukas, kuriose būtų matomas galutinis kūrybinio darbo rezultatas.
15. Kūrybinių darbų nuotraukos pateikiamos iki 2025 m. balandžio 30 d. siunčiant kokybiškas nuotraukas (JPG) el. paštu 2gr.bitutes@gmail.com
16. Bus sukurta virtuali kūrybinių darbų knyga.
17. Visi dalyviai bus apdovanojami padėkos raštais, pažymomis (išsiunčiami dalyvio nurodytu elektroniniu paštu).

V SKYRIUS
BAIGIAMOSIOS NUOSTATOS

18. Darbų pateikimas laikomas autorių sutikimu su visomis Parodos sąlygomis ir šiomis nuostatomis.
19. Organizatoriai pasilieka teisę atsiųstas nuotraukas naudoti viešinimui (maketuoti, eksponuoti virtualioje aplinkoje ir pan.), nurodant autorines teises, skelbti įstaigos internetinėje svetainėje https://www.saltinelisklaipeda.lt/.
20. Papildomą informaciją apie parodą teikia Organizatoriai el. paštu 2gr.bitutes@gmail.com .

